施世驃

施世驃  ， 字文秉 ， 一字文南 。 晉江縣衙口村人 ， 祖籍河南固始 ， 清朝海軍名將施琅六子 。 1668年隨父隸屬漢軍鑲黃旗 。 康熙二十二年 （ 1683年 ） ， 委署守備 ， 與其父攻臺 ， 事平敘功加左都督銜 。 1691年授山東濟南城守營參將 。 康熙三十五年 （ 1696年 ） ， 從徵噶爾丹 。 1698年遷山東臨清副將 。 1701年擢升浙江定海鎮總兵 。 1708年升廣東陸路提督 。 1712年 ， 調福建水師提督 。 1716年奏準臺閩水師個別洋巡 ， 否決福建巡撫陳璸所提臺閩二地交旗洋巡 。 此例遂沿爲定 - { 制 } - 到清末 。 1721年5月12日 ， 朱一貴舉事 ， 世驃聞訊自廈門抵澎湖 ， 等候南澳鎮總兵藍廷珍的援軍 。 7月9日入安平籌劃收復府治事宜 ， 並決定以合圍的方式進勦 。 7月15日與藍廷珍會師臺灣府 。 事平 ， 從優敘功 。 10月3日臺郡突遭暴雨襲擊 ， 世驃終夜露立 ， 遂病 。 卒于軍中 ， 得年54歲 。 贈太子少保 ， 諡勇果 ， 追一等阿達哈哈番 （ 輕車都尉 ） 。 清史稿 卷284 施世驃傳 施世驃 ， 字文秉 ， 靖海侯瑯第六子 。 康熙二十二年 ， 世驃年十五 ， 從瑯下臺灣 ， 委署守備 。 臺灣既定 ， 以功加左都督銜 ， 授山東濟南城守參將 。 三十五年 ， 聖祖親征噶爾丹 ， 天津總兵嶽升龍薦世驃從軍 。 召試騎射 ， 命護糧運至奎素 ， 從大將軍馬斯喀追賊至巴顏烏闌 。 師還 ， 假歸葬 。 上褒世驃勤勞 ， 命事畢仍還任 。 累遷浙江定海總兵 。 四十二年 ， 上南巡 ， 賜御書 「 彰信敦禮 」 榜 。 時海中多盜 ， 世驃屢出洋巡緝 ， 先遣裨將假商船餌盜 ， 擒獲甚衆 ， 斬盜渠江侖 。 四十六年 ， 上南巡 ， 詢及擒斬海盜事 ， 溫諭嘉獎 ， 賜孔雀翎 。 四十七年 ， 擢廣東提督 。 五十一年 ， 調福建水師提督 。 六十年 ， 朱一貴爲亂 ， 陷臺灣 。 世驃聞報 ， 即率所部進扼澎湖 ， 總督滿保檄南澳總兵藍廷珍等以師會 。 衆議三路進攻 。 世驃謂南路打狗港在臺灣正南 ， 南風盛 ， 不可泊 ； 北路清風隙去府百餘里 ， 運餉艱 ； 度賊必屯聚中路 ， 宜直搗鹿耳門 。 時臺地諸將吏皆退次澎湖 ， 惟淡水守備陳策堅守汛地 。 世驃遣遊擊張駴等赴援 ， 自統師出中路 。 選勁卒 ， 乘小舟 ， 載旗幟 ， 分伏南北港 。 六月 ， 抵鹿耳門 。 賊踞砲臺以拒 。 世驃登樓船督戰 ， 發砲中敵貯火藥器 ， 火大熾 ， 賊驚潰 。 衆軍齊進 ， 兩港悉樹我軍幟 。 賊不敢犯 ， 揚帆直渡鯤身 。 鯤身者海沙也 ， 水淺 ， 大舟不能過 。 是日海水驟漲八尺餘 ， 舟乘風疾上 ， 遂克安平鎮 。 翌日 ， 戰 ， 破賊 。 賊悉衆來犯 ， 世驃遣守備林亮等進西港 ， 遊擊朱文等越七鯤身 ， 自鹽埕 、 大井頭分道登陸趨臺灣 。 世驃督將士指揮佈陣擊賊 ， 賊潰 ， 遂復臺灣 。 一貴走諸羅 ， 諸羅民縛以獻 ， 賊黨擒斬略盡 。 臺灣南北兩路悉平 。 詔優敘 ， 賜世驃東珠帽 、 黃帶 、 四團龍補服 。 未幾 ， 以疾卒于軍 。 遺疏乞從父瑯葬福建 ， 留妻子守墓 ， 上悉許之 。 贈太子太保 ， 諡勇果 。 雍正元年 ， 世宗命予一等阿達哈哈番世職 ， 以其子廷旉嗣 。 世驃和易謙雅 ， 治軍嚴明 。 與瑯先後平臺灣 ， 皆以六月乘海潮異漲渡師 ， 遂以成功 。